Oficialusis leidinys L 205 , 31/08/1995 p. 0039 - 0044



EEE jungtinio komiteto sprendimas Nr. 35/95 1996 m. gegužės 19 d. iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 86 ir 98 straipsnius, kadangi Susitarimo 31 protokolas buvo iš dalies pakeistas EEE jungtinio komiteto sprendimu Nr. 11/94 [1], kadangi tikslinga išplėsti Susitarimo Susitariančiųjų Šalių bendradarbiavimą, įtraukiant trečiąją Bendrijos veiksmų programą, skirtą padėti neįgaliesiems (Helios II 1993-1996) (Tarybos sprendimas 93/136/EEB [2] ir Tarybos sprendimas 94/782/EB [3]), kadangi Susitarimo 31 protokolo 5 straipsnis turėtų būti iš dalies pakeistas, kad būtų galima taip išplėsti bendradarbiavimą, NUSPRENDĖ: 1 straipsnis Susitarimo 31 protokolo 5 straipsnis iš dalies keičiamas, kaip nurodyta šio sprendimo 2 ir 3 straipsniuose. 2 straipsnis 4 ir 5 dalys pakeičiamos taip: "4. 1995 m. ELPA valstybės dalyvauja Bendrijos veikloje, skirtoje padėti neįgaliesiems, pagal šio Protokolo 1 priedėlyje išdėstytą darbo programą. Šiuo laikotarpiu ELPA valstybės prisideda prie veiklos finansavimo pagal darbo programos skirsnį "Biudžetinės nuostatos". 5. Nuo 1996 m. sausio 1 d. ELPA valstybės dalyvauja 8 dalyje nurodytose Bendrijos programose ir veikloje. 6. Nuo tos dienos ELPA valstybės prisideda prie 8 dalyje nurodytų programų ir veiklos finansavimo Susitarimo 82 straipsnio 1 dalies a punkte nustatyta tvarka. 7. Nuo bendradarbiavimo vykdant 8 dalyje nurodytas programas ir veiklą pradžios ELPA valstybės visokeriopai dalyvauja EB komitetų, kurie padeda Komisijai valdyti arba plėtoti šias programas ir veiklą, veikloje. 8. Susitariančiosios Šalys ypač siekia stiprinti bendradarbiavimą Bendrijos veiklos srityse, kurios gali būti numatytos šiuose Bendrijos aktuose: - 393 D 0136: 1993 m. vasario 25 d. Tarybos sprendime 93/136/EEB, nustatančiame trečiąją Bendrijos veiklos programą, skirtą padėti neįgaliesiems (Helios II 1993-1996) (OL L 56, 1993 3 9, p. 30). - 394 D 0782: 1994 m. gruodžio 6 d. Tarybos sprendime 94/782/EB dėl Handynet sistemos tolesnio taikymo vykdant jau pradėtą veiklą dėl pirmojo techninės pagalbos modulio (OL L 316, 1994 12 9, p. 42)." 3 straipsnis Ankstesnės 4 ir 5 dalys tampa atitinkamai 9 ir 10 dalimis. 4 straipsnis Prie 31 protokolo pridedamas priedėlis, išdėstytas šio sprendimo priede. 5 straipsnis Šis sprendimas įsigalioja 1995 m. birželio 1 d., jei EEE jungtiniam komitetui buvo pateikti visi pranešimai, reikalaujami pagal Susitarimo 103 straipsnio 1 dalį. 6 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 1995 m. gegužės 19 d. EEE jungtinio komiteto vardu Pirmininkas Pablo Benavides [1] OL L 253, 1994 9 29, p. 34. [2] OL L 56, 1993 3 9, p. 30. [3] OL L 316, 1994 12 9, p. 42. -------------------------------------------------- PRIEDAS " 31 protokolo 1 priedėlis Helios II — DARBO PROGRAMA 1995 1. KONSULTACINIAI ORGANAI [1] Visokeriopas dalyvavimas tomis pačiomis sąlygomis kaip EB valstybės narės, išskyrus dėl balsavimo procedūrų (jei jų yra) ir klausimų, aptariamų šios darbo programos skirsnyje "Biudžetinės nuostatos". 1.1. PATARIAMASIS KOMITETAS — trys posėdžiai - po du Vyriausybės atstovus iš kiekvienos ELPA valstybės. 1.2. EUROPOS NEĮGALIŲJŲ FORUMAS — trys posėdžiai - dvylika esamų Europos nevyriausybinių organizacijų, atstovaujančių neįgaliųjų interesams, ir ELPA valstybių neįgaliųjų organizacijos - po du esamų socialinių partnerių atstovus, atstovaujančius ELPA valstybių socialinių partnerių interesams - po vieną nacionalinės nevyriausybinės organizacijos arba nacionalinės neįgaliųjų tarybos atstovą, paskirtą kiekvienos ELPA valstybės. 1.3. RYŠIŲ PALAIKYMO GRUPĖ — trys posėdžiai - vienas Vyriausybės atstovas iš kiekvienos ELPA valstybės - po vieną asmenį, atstovaujantį ELPA nacionalinėms nevyriausybinėms organizacijomis ir nacionalinėms neįgaliųjų taryboms, kurios yra forumo narės. 2. DARBO GRUPĖS [2] Visokeriopas dalyvavimas tomis pačiomis sąlygomis kaip EB valstybės narės, išskyrus dėl balsavimo procedūrų (jei jų yra) ir klausimų, aptariamų šios darbo programos skirsnyje "Biudžetinės nuostatos". 2.1. HANDYNET TECHNINIO KOORDINAVIMO GRUPĖ — trys posėdžiai - po vieną atstovą iš kiekvieno nacionalinio koordinavimo centro (NKC) 2.2. HANDYNET STUDIJŲ GRUPĖ DĖL TEZAURO — trys posėdžiai - po vieną atstovą iš kiekvienos ELPA valstybės. 2.3. HELIOS DARBO GRUPĖ DĖL INTEGRUOTO ŠVIETIMO — trys posėdžiai - po du Vyriausybės atstovus iš kiekvienos ELPA valstybės. 2.4. HELIOS DARBO GRUPĖ DĖL UŽIMTUMO — trys posėdžiai - po vieną Vyriausybės atstovą iš kiekvienos ELPA valstybės. 2.5. HELIOS DARBO GRUPĖ DĖL NEPRIKLAUSOMO GYVENIMO BŪDO - Sportas — du posėdžiai po du nacionalinio neįgaliųjų sporto komiteto atstovus iš kiekvienos ELPA valstybės - Mobilumas ir Transportas — du posėdžiai po du Vyriausybės atstovus iš kiekvienos ELPA valstybės - Turizmas — du posėdžiai po tris nevyriausybinių organizacijų/turizmo organizacijų atstovus iš kiekvienos ELPA valstybės. 3. MAINAI [3] 3.1. Komisija pateikia kiekvienai ELPA valstybei informaciją apie prioritetines temas, su jomis susijusį darbą ir rezultatus. 3.2. ELPA valstybės bus kviečiamos paskirti atstovus į seminarus/konferencijas, kurios bus rengiamos "Veiklos" atstovams su tikslu apibendrinti jų per metus atliktą darbą. 3.3. Planavimas ir pasirengimas nuo 1996 m. sausio 1 d. įtraukti į programą ELPA valstybių "Veiklą", apimančią: a) ELPA valstybių Vyriausybių "Veiklos" paskyrimą iki 1995 m. rugsėjo 30 d. — keturi sektoriai: Funkcinė reabilitacija, švietimo integracija, ekonominė integracija, socialinė integracija/nepriklausomas gyvenimo būdas (dėl "Veiklos" krypčių skaičiaus turi būti susitarta). b) Pirmasis posėdis (simpoziumas) dėl kiekvieno sektoriaus "Veiklos" ir sprendimai dėl dalyvavimo darbe plėtojant tam tikras temas. 4. HANDYNET [4] Visokeriopas dalyvavimas tomis pačiomis sąlygomis kaip EB valstybės narės, siekiant iki 1996 m. sausio 1 d. sukurti duomenų bazę, kurioje būtų visa visoms ELPA valstybėms reikiama informacija: - NKC turi surinkti duomenis ir perduoti juos HELIOS ekspertų grupei. - HELIOS ekspertų grupė turi įtraukti duomenis į CD-ROM ir nemokamai pateikti atnaujintus CD-ROM (tris kartus per metus) NKC ir duomenų rinkimo centrams (DRC). - Informavimo ir patariamieji centrai (IPC) turi sudaryti neįgaliesiems sąlygas susipažinti su CD-ROM esančia informacija, per tinklus ir pan. 5. BENDRADARBIAVIMAS SU NEVYRIAUSYBINĖMIS ORGANIZACIJOMIS [5] 5.1. Komisija pateikia kiekvienai ELPA valstybei informaciją apie nevyriausybinių organizacijų organizuojamų renginių, kurie yra remiami (iki 50 %, atsižvelgiant į viršutines ribas) iš Helios II programos lėšų (kiekvienos iš dvylikos forume dalyvaujančių Europos nevyriausybinių organizacijų siūlomos EUROPROGRAMOS), temas ir laiką. 5.2. ELPA valstybių, nevyriausybinių organizacijų ir pan. atstovai kviečiami į renginius, jei šių renginių dalyviai neprivalo priklausyti tam tikrai organizacijai ar organizacijoms. 5.3. Europos nevyriausybinės organizacijos apsvarsto prašymus dėl ELPA valstybėse rengiamų ir vykstančių renginių įtraukimo į 1996 m. EUROPROGRAMAS ir pateikia savo nuomonę Komisijai, kuri priima galutinį sprendimą. (EUROPROGRAMŲ renginiai gauna paramą, padengiančią iki 50 % visų sąnaudų, atsižvelgiant į viršutinę ribą). 6. VISUOMENĖS INFORMAVIMAS 6.1. Komisija, gavusi prašymą, ELPA valstybėse platina leidinius HELIOSCOPE (HELIOS Review), HELIOS Flash ir kitą medžiagą organizacijoms ir asmenims. 6.2. Kasmetinė neįgaliųjų diena (gruodžio 3 d.) ELPA valstybių organizacijos ir asmenys kviečiami dalyvauti Europos lygio renginiuose. 6.3. HELIOS konkursai ir prizai — dalyvavimas metinėje konferencijoje. 6.4. Informaciniai stendai (konferencijos, mugės ir pan.) Susitikimo vietos ELPA valstybėse apsvarstomos dėl įtraukimo į metinę programą. 6.5. HELIOS nacionalinė informacijos diena. 1996 1. ir 2. KONSULTACINIAI ORGANAI ir DARBO GRUPĖS Dalyvavimas kaip ir 1995 m., bet Komisija padengia dalyvių išlaidas tokiu pagrindu: - Vyriausybių atstovai — kelionės išlaidos - Kiti — kelionės išlaidos, dienpinigiai ir išmokos nenumatytoms išlaidoms. Jeigu dalyvį dėl jo negalios lydi kitas asmuo, to asmens išlaidos padengiamos tuo pačiu pagrindu kaip ir dalyvio. 3. MAINAI Visokeriopas dalyvavimas tomis pačiomis sąlygomis kaip ir EB valstybės narės, įskaitant pasirinktos "Veiklos" atstovų dalyvavimą: - mokomosiose kelionėse, mokymo kursuose ir pan., skirtuose konkrečioms temoms: visas išlaidas padengia Komisija, atsižvelgiant į kiekvienai "Veiklos" krypčiai nustatytą didžiausią sumą; - metų pabaigoje rengiamuose seminaruose/konferencijose. Visas išlaidas padengia Komisija. 4. HANDYNET Taip pat, kaip 1995 m. 5. BENDRADARBIAVIMAS SU NEVYRIAUSYBINĖMIS ORGANIZACIJOMIS Visokeriopas dalyvavimas tomis pačiomis sąlygomis kaip EB valstybės narės, įskaitant: 5.1. nacionalines nevyriausybines organizacijas ir nacionalines neįgaliųjų tarybas, kurios yra forumo narės: - organizuojant nacionalinę konferenciją Helios II prioritetine tema, kurioje nagrinėjami visai Europai svarbūs klausimai — Komisija padengia 50 % išlaidų, atsižvelgiant į viršutinę ribą; - dalyvaujant nacionalinėje informacijos dienoje — Komisija padengia 100 % išlaidų, atsižvelgiant į viršutinę ribą. 5.2. Europos nevyriausybinės organizacijos — EUROPROGRAMOS turi apimti renginius, rengiamus ir vykstančius ELPA valstybėse. 6. VISUOMENĖS INFORMAVIMAS 6.1. Taip pat, kaip 1995 m. 6.2. HELIOS konkursai ir prizai: - kiekviena ELPA valstybė skiria po vieną vertinimo komisijos narį. - prizai gali būti skiriami ELPA valstybių organizacijų projektams; - visokeriopas dalyvavimas metinėje konferencijoje, išlaidas padengiant tuo pačiu pagrindu kaip EB valstybėms narėms. Helios II — DARBO PROGRAMA BIUDŽETINĖS NUOSTATOS 1995 Nėra tiesioginio įnašo į EB biudžetą. ELPA valstybės padengia: - visas su jų dalyvavimu susijusias išlaidas - visas išlaidas, susijusias su būtinomis HELIOS ekspertų grupės suteiktomis paslaugomis: algos, ekspertų patirtos kelionės ir įrangos išlaidos, susijusios su programos taikymo išplėtimu ELPA valstybėms; - visas išlaidas, susijusias su papildomais darbuotojais, paskirtais konkrečiai dėl ELPA valstybių dalyvavimo. Pasiūlymai dėl papildomų darbuotojų: - į Briuselyje esančią HELIOS ekspertų grupę turi būti paskirti du ekspertai, kad padėtų veikloje, susijusioje su Handynet; jiems padėti turi būti paskirtas vienas sekretorius. Pastaba: EB ir ELPA biudžeto ekspertų pasirengimas 1996 finansiniams metams bus vykdomas 1995 m. pirmąjį pusmetį Susitarimo 32 protokole numatyta tvarka. Po šių diskusijų bus priimti galutiniai sprendimai dėl ELPA valstybių finansinio įnašo į EB bendrąjį biudžetą, taip pat bus išspręstas klausimas dėl papildomų darbuotojų priėmimo. 1996 Visas įnašas į EB biudžetą (pagal Susitarimo 82 straipsnio 1 dalies a punktą). " [1] 1993 m. vasario 25 d. Tarybos sprendimas 93/136/EB, nustatantis trečiąją Bendrijos veiksmų programą, skirtą padėti neįgaliesiems (OL L 56, 1993 3 9, p. 30). [2] 1994 m. gruodžio 6 d. Tarybos sprendimas 94/782/EB dėl Handynet sistemos tolesnio taikymo vykdant jau pradėtą veiklą dėl pirmojo techninės pagalbos modulio (OL L 316, 1994 12 9, p. 42). [3] 1993 m. vasario 25 d. Tarybos sprendimas 93/136/EEB, nustatantis trečiąją Bendrijos veiksmų programą, skirtą padėti neįgaliesiems (OL L 56, 1993 3 9, p. 30). [4] 1993 m. vasario 25 d. Tarybos sprendimas 93/136/EEB, nustatantis trečiąją Bendrijos veiksmų programą, skirtą padėti neįgaliesiems (OL L 56, 1993 3 9, p. 30). [5] 1993 m. vasario 25 d. Tarybos sprendimas 93/136/EEB, nustatantis trečiąją Bendrijos veiksmų programą, skirtą padėti neįgaliesiems (OL L 56, 1993 3 9, p. 30). --------------------------------------------------